סאפיוסקסואליות

הסמל הסאפיוסקסואלי-הטרוסקסואלי (לעיתים נקרא סאפיו-הטרוסקסואלי)
סאפיוסקסואליות או סאפיופיליה (באנגלית: Sapiosexuality או Sapiophilia) היא משיכה מינית, רומנטית או רגשית לאינטליגנטים, משכילים או כריזמטיים.<ref name="npr.org"></ref> אף על פי שאנשים רבים מעדיפים מערכות יחסים עם אנשים משכילים, סאפיוסקסואליות מתמקדת באינטליגנציה במידה הרבה יותר חזקה. גם להט"בים וגם הטרוסקסואלים עשויים להזדהות כסאפיוסקסואלים.<ref name=":1"></ref><ref name=":2"></ref><ref></ref>

== אטימולוגיה ==
המונח הוא תחדיש שנוצר מהלחם של המילה ספיאנס, "אינטליגנציה" בלטינית ו-Sexuality, "מיניות" באנגלית.<ref name=":0" /><ref></ref><ref></ref>

המונח כנראה הומצא ב-1998 והוכנס ל-Urban Dictionary ב-5 בדצמבר 2002.<ref></ref><ref></ref>

== הגדרה ==
סאפיוסקסואליות הוא מונח המתאר העדפה מינית לאינטליגנציה; סאפיוסקסואלים נמשכים לאינטליגנציה, מה שגורם להם עוררות מינית.<ref name=":0"></ref> לדברי הסקסולוגית שנטל בכלט-פראונו, האינטלקט יכול להיות גם ארוטי, באותה מידה כמו פיזי.<ref name=":0" />

צוות חוקרים אוסטרלי פיתח את השאלון הסאפיוסקסואלי (SapioQ) במטרה לבדוק האם אנשים נמשכים מינית לאינטליגנציה (אותה הגדירו עם ציון מנת משכל) והאם הם רוצים אדם אינטליגנטי כשותף רומנטי או מיני. הם גילו כי נראה שהמשתתפים נמשכים מינית ורומנטית לאנשים עם אינטליגנציה מעל הממוצע, עד מנת משכל של כ-120. מעל מנת משכל של 120, גם העניין המיני וגם העניין בבן/בת הזוג ירד. מנת משכל גבוהה מאוד לא נתפסה כמושכת במיוחד מבחינה מינית, או כאיכות הרצויה ביותר אצל בן/בת הזוג.

הפסיכולוג האבולוציוני ג'פרי מילר הדגים במחקר שנערך על 400 יוצאי וייטנאם כי מנת המשכל ואיכות הזרע מתואמים, והציע כי רמת אינטליגנציה גבוהה אצל גברים עשויה לאותת על גנים טובים לנשים ולכן יכולה להוות כגירוי מיני.<ref></ref>

ה-Online Lexikon für Psychologie und Pädagogik (הלקסיקון המקוון לפסיכולוגיה וחינוך) הגרמני מכנה את הסאפיוסקסואליות "חידוש שמוטל בספק".<ref></ref>

הסקסולוג אולריך קלמנט טוען כי אינטליגנציה היא מושכת ללא קשר להעדפות מיניות משום שהיא מבטיחה משאבים ארוכי טווח ובכך מאפשרת תכנון ארוך טווח של החיים המשותפים של זוג.<ref></ref>

== היסטוריה ==
המקור נובע מתנועה שהחלה בשנות ה-90, ועסקה סביב התאוריה הקווירית.<ref>Susan Talburt. Youth Sexualities: Public Feelings and Contemporary Cultural Politics, ABC-CLIO, 8 juin 2018 - 525 pages,</ref>

בעולם דובר האנגלית, בנוסף להד הכללי ברשת, יש כמה ביקורות על המונח בבלוגים מדעיים.<ref></ref>

ההגדרה נכנסה למיינסטרים ב-2014, כשאתר ההיכרויות האמריקאי OkCupid הפך את המשיכה לאפשרות בחירה כאשר שואלים לגבי המשיכה המינית.<ref name=":2" /><ref name=":0" /><ref></ref> לפי ראיון של האתר ל-npr.com, סאפיוסקסואליות הוא אחד מהטרנדים הלוהטים שלו, ושרבים מהמשתמשים באתר בוחרים להגדיר את עצמם ככאלה.<ref name="npr.org"/> כ-0.5% ממשתמשי האתר מזדהים כסאפיוסקסואלים, וההגדרה נפוצה ביותר בגילאי 31–40.<ref name=":2" /> OkCupid הסירה את ההגדרה ב-11 בפברואר 2019 בעקבות משוב שלילי ניכר, במיוחד בגלל מאמר במגזין Vice.<ref></ref><ref name="vice.com"></ref>

לנשים יש סיכוי גדול יותר להזדהות כסאפיוסקסואליות מאשר גברים.<ref></ref>

בשנת 2019 הכריזה מזכירת המדינה הצרפתית מרלן שיאפה כי היא סאפיוסקסואלית.<ref>
.</ref><ref>
.</ref><ref>
.</ref><ref></ref>

== מאפיינים ==
למראה הגופני, לגילו, למין או לסטטוס החברתי של האדם אין השפעה על המשיכה; יתר על כן, רבים מהסאפיוסקסואלים מסרבים להזדהות עם אף נטייה מינית.<ref name=":0" /> לטענת פליקס דוסו, ניתן לראות את הופעתם של זהויות מיניות חדשות, למשל סאפיוסקסואליות כאלטרנטיבות מעניינות הנועדות לאתגר תפיסות מונוגמוצנטריות.<ref>Félix Dusseau, « Les bisexualités : un révélateur social de l’Amour », Revue des sciences sociales, 58 | 2017, mis en ligne le 10 juillet 2018, consulté le 9 avril 2020 DOI : 10.4000/revss.289.</ref>

סאפיוסקסואלים יכולים להשתמש בשיחה כמשחק מיני.

משיכה מינית זו יכולה להוות סכנה לאנשים עם הערכה עצמית נמוכה או חוסר ביטחון.

== מחלוקת ==
=== האופי של סאפיוסקסואליות ===
ישנו ויכוח על האופי המדויק של סאפיוסקסואליות. יש הטוענים כי זו נטייה מינית,<ref></ref> ויישומוני ואתרי היכרויות מסוימים אף מאפשרים למשתמשים להזדהות כסאפיוסקסואלים. אחרים אומרים שזהו ניסיון לא הולם לקוויריות מקהילה שאינה שולית כמו נטיות מיניות אחרות. אחרים רואים בסאפיוסקסואליות כפטיש, במיוחד לכיוון אינטליגנציה.

לרוב, אנשים חושבים שסאפיוסקסואליות משתרעת על אחת משתי הקטגוריות: אוריינטציה או פטיש.<ref name=":1" /><ref name=":2" /><ref name=":3"></ref><ref></ref>

=== תיאור המשיכה כיכולתנית ואליטיסטית ===
יש אנשים שמאמינים כי סאפיוסקסואליות מפחיתה בערכם של אנשים עם יכולות נפשיות, מצבים טבעיים ומעמדים חברתיים שונים.<ref></ref> אלה שמכנים את המשיכה כאליטיסטית, יכולתנית או אירוצנטרית טוענים שהיא מעריכה יתר על המידה את החינוך המערבי ואת מנת המשכל תוך התעלמות מצורות אחרות של אינטליגנציה. נואטיסקסואל (Noetisexual) נטבע כחלופה לטרמינולוגיה.<ref name="vice.com"/><ref></ref><ref></ref><ref></ref><ref></ref>

כמה פרשנים אף הצהירו כי סאפיוסקסואליות היא "אליטיסטית", "מפלה" ו"יומרנית".<ref name=":2" /><ref name=":3" /><ref></ref>

מגיני המשיכה טוענים כי היא מבוססת על תאימות של מערכות יחסים ולא על סמך פסיקה של ערך מוחלט.

== לקריאה נוספת ==
* Sheetal Bidkar, Anuj Khandelwal, Sonal Khandelwal, « Sapiosexuality –an unexplored phenomenon », in Indian Journal of Mental Health 2016 
* Gilles E.Gignac, Joey Darbyshire, Michelle Ooi (University of Western, Australia), Some people are attracted sexually to intelligence: A psychometric evaluation of sapiosexuality, 2017 

== קישורים חיצוניים ==

* 
* 
* [https://www.elle.fr/Love-Sexe/Sexualite/sapiosexuel-3449969 5 signes qui montrent que vous êtes peut-être sapiosexuelle] article du magazine Elle 
* [https://www.letemps.ch/societe/dou-viennent-sapiosexuelles-obsedees-qi D’où viennent les sapiosexuel(le)s, ces obsédé(e)s du QI ?], article du quotidien suisse Le Temps, 2016 
* [https://www.franceculture.fr/emissions/la-vie-numerique/etes-vous-sapiosexuel-ou-comment-linformatique-nous-incite-tout-nommer Êtes-vous sapiosexuel ? Ou comment l'informatique nous incite à tout nommer], émission de France Culture, 2017 
* [http://www.lavie.fr/debats/encore-un-mot/les-sapiosexuels-ces-obsedes-du-qi-14-03-2017-80613_683.php Les “sapiosexuels“, ces obsédés du QI] article du magazine La Vie, 2017 
* [https://www.france.tv/france-2/je-t-aime-etc/973231-qu-est-ce-qu-un-sapiosexuel.html Je t’aime, etc. Qu’est-ce qu’un sapiosexuel ?] émission télévisée sur la chaîne France 2, 2019 

== הערות שוליים ==

קטגוריה:אינטליגנציה
קטגוריה:להט"ב
קטגוריה:משיכה מינית